Kwalifikasies | School of Geo and Spatial Sciences | Natuurwetenskappe | Noordwes-Universiteit
Die studieperiode vir 'n BSc-graad in Natuur- en Landbouwetenskappe duur 3 jaar voltyds, behalwe vir Stads- en Streekbeplanning wat 4 jaar duur en net voltyds aangebied word. Ons bied vir u omvattende mark-gebonde grade wat die vakgroepe Geografie, Geologie en Beplanning kombineer. Elke kurrikulum is saamgestel volgens streng kwaliteitstandaarde om te verseker dat u studie met ons aan internasionale standaarde en verwagtinge voldoen. Om meer oor die kurrikulums te lees wat ons vir u bied, kan u gerus deur ons jaarboek of brosjure lees.
Bevordering van u studie: Voltooiing van Honneurs, MSc of PhD
Die voordele wat voorkom na die voltooiing van 'n honneursgraad sal u in staat stel om u studie met ons verder te bevorder deur 'n MSc, en later 'n PhD. 'n Honneursgraad bied ook vir u die geleentheid om binne u studieveld te spesialiseer en 'n gevorderde begrip van geïntegreerde kennis en toepassing, asook die ondervinding in verskeie akademiese en oordraagbare vaardighede deur middel van kursuswerk en navorsingsprojekte, op te bou. Die voltooiing van 'n geskikte honneursgraad sal u toelaat om as 'n Professionele Natuurwetenskaplike by die Suid-Afrikaanse Raad vir Natuurwetenskaplikes te registreer.
Die skool het 'n paar uitstekende studente gelewer en geniet die voordeel van verskeie kenners onder hul akademici, insluitende die Skool Direkteur wie as lid van ASSAF aanvaar is. Sien asseblief ons NWU Deskundiges Afdeling. Nagraadse studies en kwalifikasies word geadministreer deur die volgende eenhede/sentrums wat met die skool verband hou. 'n Verskeidenheid kortkursusse wat deurlopende onderwys bevorder word ook deur hierdie instellings aangebied: